
Parlamentul  României

Camera  Deputaţilor
Comisia pentru sănătate şi familie
          

Comisia pentru muncă şi protecţie socială       

Bucureşti, 27.10.2010                  


Bucureşti, 02.11.2010
Nr.28/259 





Nr.27/252   
RAPORT  COMUN

asupra propunerii legislative pentru modificarea O.U.G. nr.158/2005 privind concediile şi indemnizaţiile de asigurări sociale de sănătate, publicată în M.Of. nr.1074/29.noi.2009, cu modificările şi completările ulterioare
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie au fost sesizate, prin adresa nr. Plx 139 din 7 aprilie 2010, cu dezbaterea pe fond a propunerii legislative pentru modificarea O.U.G. nr.158/2005 privind concediile şi indemnizaţiile de asigurări sociale de sănătate, publicată în M.Of. nr.1074/29.noi.2009, cu modificările şi completările ulterioare.
La întocmirea prezentului raport comun, Comisia pentru muncă şi protecţie socială şi Comisia pentru sănătate şi familie au avut în vedere: 

· avizul favorabil al Consiliului Legislativ (nr.1211/19.10.2009)

· avizul negativ al Comisiei pentru buget, finanţe şi bănci (nr.26/164/4.05.2010)

· avizul favorabil cu amendament al Comisiei pentru egalitatea de şanse pentru femei şi bărbaţi (nr.37/388/21.04.2010).

· avizul favorabil al Comisiei juridice, de disciplină şi imunităţi (nr.31/263/8.04.2010)

· punctul de vedere negativ al Guvernului (nr.172/25.01.2010)
· punctul de vedere negativ al Ministerului Sănătăţii (nr.63142/25.10.2010).

Propunerea legislativă are ca obiect de reglementare completarea O.U.G. nr.158/2005 privind concediile şi indemnizaţiile de asigurări sociale de sănătate, prin introducerea unui articol nou, în sensul plăţii concediilor de odihnă şi indemnizaţiilor de asigurări sociale de sănătate de către angajatorii care desfăşoară activitate de producţie proprie cu minim 50 de angajaţi şi care au avut o cifră de afaceri mai mare de 500.000 euro în anul 2008, numai după decontarea sumelor de către Casele Judeţene de Asigurări de Sănătate.

Membrii Comisiei pentru muncă şi protecţie socială au dezbătut propunerea legislativă în şedinţa din 13 octombrie 2010 şi au hotărât, cu majoritate de voturi (o abţinere), respingerea  propunerii legislative. La lucrări au fost prezenţi 21 deputaţi din totalul de 22 membri. 
La dezbateri a participat, în conformitate cu prevederile art.55 din Regulamentul Camerei Deputaţilor, domnul Cristian Anton Irimie, Secretar de Stat în Ministerul Sănătăţii.

Membrii Comisiei pentru sănătate şi familie au dezbătut propunerea legislativă în şedinţa din 26 octombrie 2010 şi au hotărât, cu unanimitate de voturi, respingerea propunerii legislative. La lucrări au fost prezenţi 17 deputaţi din totalul de 18 membri ai acesteia. 
La dezbateri a participat, în conformitate cu prevederile art.55 din Regulamentul Camerei Deputaţilor, domnul Cristian Anton Irimie, Secretar de Stat în Ministerul Sănătăţii. 
Membrii Comisiei pentru muncă şi protecţie socială şi ai Comisiei pentru sănătate şi familie propun plenului Camerei Deputaţilor respingerea propunerii legislative din  următoarele considerente:
- potrivit prevederilor art.36 alin.(3) lit.a) din O.U.G. nr.158/2005 privind concediile şi indemnizaţiile de asigurări sociale de sănătate, cu modificările şi completările ulterioare, plata indemnizaţiilor se face lunar de către angajator, cel mai târziu odată cu lichidarea drepturilor salariale pe luna respectivă, pentru asiguraţii prevăzuţi la art.1 alin.(1) lit.A şi B din actul normativ mai sus menţionat;

- având în vedere faptul că propunerea legislativă are ca obiect de reglementare neacordarea indemnizaţiilor de asigurări sociale de sănătate la care au dreptul asiguraţii salariaţi, din motive neimputabile acestora, precum şi faptul că unii angajatori vor fi exoneraţi de obligaţiile stabilite la art.36 alin.(3) lit.a) din O.U.G.nr.158/2005, aceasta ar conduce la o formă de discriminare faţă de ceilalţi angajatori, respectiv cei care au avut o cifră de afaceri mai mică de 500.000 euro şi mai puţin de 50 de salariaţi.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.
Propunerea legislativă a fost respinsă de Senat în şedinţa din 29 martie 2010.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,



PREŞEDINTE,
RODICA NASSAR                            VICTOR PAUL DOBRE
SECRETAR,



SECRETAR,
ION BURNEI



KEREKES KAROLY                                    
Întocmit,



 


Întocmit,

Consilier parlamentar Livia Spînu 




Expert parlamentar Decebal Stănescu

